CELEX: 32010D0372
Language: hu
Date: 2010-06-18 00:00:00
Title: 2010/372/: A Bizottság határozata ( 2010. június 18. ) a reakcióközegként használt szabályozott anyagoknak az 1005/2009/EK európai parlamenti és tanácsi rendelet 8. cikkének (4) bekezdése szerinti felhasználásáról (az értesítés a C(2010) 3847. számú dokumentummal történt)

3.7.2010   
            
            
               HU
            
            
               Az Európai Unió Hivatalos Lapja
            
            
               L 169/17
            
         A BIZOTTSÁG HATÁROZATA
   (2010. június 18.)
   a reakcióközegként használt szabályozott anyagoknak az 1005/2009/EK európai parlamenti és tanácsi rendelet 8. cikkének (4) bekezdése szerinti felhasználásáról
   (az értesítés a C(2010) 3847. számú dokumentummal történt)
   (Csak a francia, a holland, a lengyel, a német, az olasz és a portugál nyelvű szöveg hiteles)
   (2010/372/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ózonréteget lebontó anyagokról szóló, 2009. szeptember 16-i 1005/2009/EK európai parlamenti és tanácsi rendeletre (1) és különösen annak 8. cikke (4) bekezdésére,
   mivel:
   
               (1)
            
            
               Az ózonréteget lebontó anyagok reakcióközegként való felhasználása egyike azon néhány kibocsátást eredményező felhasználási célnak, amelyet az 1005/2009/EK rendelet még engedélyez. Az ózonréteget lebontó anyagok kibocsátása valószínűsíthetően jelentős mértékben károsítja az ózonréteget. Ezért biztosítani kell, hogy az ózonréteget lebontó anyagok reakcióközegként való felhasználásából származó kibocsátás szintje jelentéktelen maradjon.
            
         
               (2)
            
            
               Ezenkívül az ózonréteget lebontó anyagokról szóló Montreali Jegyzőkönyv részes feleinek X/14. határozatából eredő kötelezettségeire tekintettel az Unió a szabályozott anyagok reakcióközegként való felhasználásának éves mennyiségét legfeljebb 1 083 metrikus tonnában, a reakcióközegként való használat során kibocsátott szabályozott anyagok maximális mennyiségét pedig évi 17 metrikus tonnában határozza meg az 1005/2009/EK rendelet 8. cikkének (4) bekezdésében.
            
         
               (3)
            
            
               A szabályozott anyagok reakcióközegként való felhasználásának az utóbbi években tapasztalt váratlan megnövekedése azzal fenyeget, hogy az Unió nem tud megfelelni a X/14. határozatnak, valamint szükségessé tette a felhasználási célok szigorúbb szabályozását.
            
         
               (4)
            
            
               Az 1005/2009/EK rendelet 8. cikke alapján össze kell állítani azoknak a vállalkozásoknak a jegyzékét, amelyek esetében a szabályozott anyagok reakcióközegként való felhasználása engedélyezett, és minden egyes érintett vállalkozás számára meg kell határozni a feltöltéshez felhasználható és kibocsátható maximális mennyiségeket.
            
         
               (5)
            
            
               A vállalkozások és a vonatkozó anyagmennyiségek listáját helyénvaló a tagállamok által benyújtott jelentések alapján összeállítani, valamint kiigazítani annak biztosítása végett, hogy az Unió ne lépje túl a 8. cikk (4) bekezdésében rögzített határértékeket. A feltöltési kvótákat a 2005–2008-as időszak átlagos szükségletei alapján célszerű elosztani. Az átlagos egyedi igény kiszámításánál indokolt figyelmen kívül hagyni azokat az éveket, amelyek során az érintett vállalkozás nem használt fel szabályozott anyagokat reakcióközegként. Az éves igényekben jelentkező változások figyelembevétele, valamint az Unió egészére vonatkozó határérték betartása érdekében a küszöb az egyéni átlag 124 %-ában kerül meghatározásra.
            
         
               (6)
            
            
               Annak érdekében, hogy a vállalkozások rugalmasabban tudjanak igazodni a változó piaci igényekhez, célszerű a mellékletben felsorolt vállalkozásoknak megengedni, hogy kvotáikat egymásra átruházzák. Indokolt ugyanakkor előírni, hogy egy létesítmény műszaki leszerelésével annak kvótája megszűnik. A vállalkozásoktól ezért helyénvaló elvárni, hogy egy adott létesítmény műszaki leszereléséről értesítsék a Bizottságot és az érintett tagállamot.
            
         
               (7)
            
            
               Az ebben a határozatban előírt intézkedések összhangban vannak az 1005/2009/EK rendelet 25. cikkének (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Fogalommeghatározások
   (1)   „Feltöltés”: azon gyári új, visszanyert vagy regenerált szabályozott anyag metrikus tonnában kifejezett összmennyisége, amelyet az előállítási folyamat során még nem használtak fel, és amelyet újonnan vezetnek be az előállítási folyamatba.
   (2)   „Kibocsátás”: egy szabályozott anyag metrikus tonnában kifejezett azon összmennyisége, amely a létesítmény területén a reakcióközegként való felhasználás, valamint a kapcsolódó tárolás és kezelés során a légkörbe, vízbe vagy a talajba kerül.
   2. cikk
   A reakcióközegként való felhasználás engedélyezett módjai, valamint kibocsátási és mennyiségi határértékek
   (1)   E határozat melléklete meghatározza azon vállalkozások listáját, amelyek számára a szabályozott anyagok reakcióközegként való felhasználása 2010. január 1-jétől engedélyezett.
   (2)   Valamennyi vállalkozás kizárólag a mellékletben szereplő anyagokat és eljárásokat használhatja.
   (3)   A mellékletben az egyes vállalkozások számára meghatározott, a feltöltéshez éves szinten felhasználható és kibocsátható mennyiségek nem léphetők túl. A kiosztott kvóta megszűnik annak az évnek a végén, amelyikben az érintett létesítmény végleges műszaki leszerelésére sor kerül.
   3. cikk
   A kiosztott kvóták átruházása
   Egy adott vállalkozás a mellékletben felsorolt meglévő létesítménye számára meghatározott feltöltési kvótát teljesen vagy részlegesen átruházhatja a mellékletben szereplő valamely más vállalkozásra, függetlenül attól, hogy az engedélyezett érintett mennyiség milyen anyagra vagy felhasználási célra vonatkozott. A kedvezményezett vállalkozás az átruházott mennyiséget a rá vonatkozóan a mellékletben megállapított anyagokra és felhasználási célokra használhatja. Az átruházás csak azt követően lép hatályba, hogy arról értesítették a Bizottságot és az érintett tagállamok illetékes hatóságait, valamint hogy a Bizottság visszaigazolta az értesítés kézhezvételét.
   4. cikk
   Műszaki leszerelés bejelentése
   A mellékletben felsorolt vállalkozások egy érintett létesítmény műszaki leszereléséről a leszereléstől számított három hónapon belül tájékoztatják a Bizottságot és a létesítmény helye szerinti tagállam illetékes hatóságát.
   5. cikk
   Az alkalmazás időpontja
   Ezt a határozatot 2010. január 1-jétől kell alkalmazni.
   6. cikk
   Ennek a határozatnak a következő vállalkozások a címzettjei:
   
               
                           Anwil SA
                        
                     
                           Ul. Torunska 222
                        
                     
                           87-805 Wloclawek
                        
                     
                           LENGYELORSZÁG
                        
                     
            
               
                           Arkema France S.A.
                        
                     
                           420, rue d’Estienne d’Orves
                        
                     
                           92705 Colombes Cedex
                        
                     
                           FRANCIAORSZÁG
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           NÉMETORSZÁG
                        
                     
            
               
                           CUF Quimicos Industriais SA
                        
                     
                           Quinta da Industria Beduidu
                        
                     
                           3860-680 Estarreja
                        
                     
                           PORTUGÁLIA
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           FRANCIAORSZÁG
                        
                     
            
               
                           Perstorp France SAS
                        
                     
                           Rue Lavoisier BP 21
                        
                     
                           38801 Le Pont de Claix
                        
                     
                           FRANCIAORSZÁG
                        
                     
         
               
                           Solvay Solexis S.p.A.
                        
                     
                           Viale Lombardia 20
                        
                     
                           20021 Bollate (MI)
                        
                     
                           OLASZORSZÁG
                        
                     
            
               
                           Teijin Twaron BV
                        
                     
                           Oosterhorn 6
                        
                     
                           9936 AD Farmsum
                        
                     
                           HOLLANDIA
                        
                     
         
      Kelt Brüsszelben, 2010. június 18-án.
      
         
            a Bizottság részéről
         
         Connie HEDEGAARD
         
            a Bizottság tagja
         
      
   
   
      (1)  HL L 286., 2009.10.31., 1. o.
   
      MELLÉKLET
      [Ez a melléklet nem kerül közzétételre, mert bizalmas jellegű kereskedelmi információkat tartalmaz.]